Σαρδέλες με κόκκινη σάλτσα καυτερής πιπεριάς
Συνταγή από τη Χαλκιδική, πικάντικη χάρη στην τσούσκα πιπεριά και με την πλούσια νοστιμιά της σαρδέλας.
1.200 γρ. σαρδέλες, καθαρισμένες από κεφάλια, λέπια και εντόσθια, 3 ώριμες μεγάλες ντομάτες, τριμμένες, μαζί με το ζουμί τους, 1 μικρή καυτερή πιπεριά, ψιλοκομμένη, τα φύλλα από 1/4 μάτσο μαϊντανό, ψιλοκομμένα, 2 κουτ. σούπας αλεύρι, 60 ml ελαιόλαδο, αλάτι, φρεσκοτριμμένο πιπέρι
Για τις σαρδέλες με κόκκινη σάλτσα καυτερής πιπεριάς, αρχικά αλατοπιπερώνουμε τις σαρδέλες και τις πασπαλίζουμε και από τις δύο πλευρές με το αλεύρι.Σε ένα μεγάλο τηγάνι ή σε μια φαρδιά κατσαρόλα ζεσταίνουμε το λάδι σε δυνατή φωτιά και τηγανίζουμε τις σαρδέλες για περίπου 1 λεπτό από κάθε πλευρά.Τις βγάζουμε με τρυπητή κουτάλα σε ένα σκεύος.Ρίχνουμε στο ίδιο λάδι τις ντομάτες, την καυτερή πιπεριά και τον μαϊντανό και μαγειρεύουμε για 6-8 λεπτά, μέχρι να δέσει ελαφρώς η σάλτσα.Αλατοπιπερώνουμε, τακτοποιούμε τις τηγανισμένες σαρδέλες στη σάλτσα και σείουμε το τηγάνι ώστε να καλυφθούν καλά.Μαγειρεύουμε για άλλα 2-3 λεπτά, μέχρι να ενωθούν οι γεύσεις και τα αρώματα.Συνοδεύουμε με χοντροκομμένες τηγανητές πατάτες.
Ντομάτα,Σαρδέλα,Ψάρι